DE RHINOCEROTIS ANTIQUITATIS 
SEU TICHORHINI SEU PALLASII 
STRUCTURA  EXTERNA ET OSTEOLOGICA OBSERVATIONES 
E RELIQUIIS, 
QUAE 
IN MUSEIS PETROPOLITANIS SERVANTUR ERUTAE. 
AUCTORE 
J. K. BRANDT. 
(Gonv. exhib. d. 2 Martii A. 1849.) 
————— 
INTRODUCTIO. 
Jam ante novem et quot excurrit annos, quae de magna Rhinocerotis specie 
antediluviana septo narium osseo insigni, cujus reliquiae in varis Europae 
et Asiae regionibus, majori autem copia et meliori conservationis conditione 
in maxime borealis Sibiriae locis inveniuntur, in Pallasii et Cuvieri 
tractatibus aliorumque observationibus scripta leguntur cum Musei Acade- 
miae nostrae objectis numerosissimis comparans, satis intellexi, animalis 
historiam capite et pedibus cute obductis. nec non craniis multis plus mi- 
nusve integris vel eorum fragmentis novo examine facto et adhibitis quae 
in Instituto Imperiali Minarum servantur craniis vario modo dilucidari posse. 
Diligenter itaque tune temporis non solum in animalis reliquiis contem- 
plandis et comparandis versatus sum, sed tabulas adeo nonnullas, quae ad 
observationes dilucidandas necessariae videbantur, depmgendas curavi. 
Mém. sc. nat. T. V. 12 
